text: Indehaveren af Petersen Tegl er euforisk efter pris
  22 januar 2016 kl. 17.40
  Der er stolthed at spore ved Christian Petersen, efter Petersen Tegl modtog Dansk Industris initiativpris.
  De laver én ting. Mursten.
  Men de gør det så godt, at Petersen Tegl vandt Dansk Industris initiativpris.
  - Det er jeg stolt over, siger indehaver Christian Petersen.
  Petersen Tegl vinder prisen fordi de laver håndlavede mursten på mange forskellige måder - helt efter hvad kunderne ønsker.
  - Vi har lavet mursten siden 1791, og vi startede, som vi gør nu – at stå og lave dem med hånden. Vi er ikke kommet videre, siger Christian Petersen til TV SYD.
  Det traditionelle håndværk har dog spredt sig, for murstenen fra det sønderjyske teglværk bliver solgt til 40 lande. Og det alt sammen med et simpelt motto:
  - Kunden er konge, som Christian Petersen formulerer det.
  Du kan her se, hvorfor der ifølge Christian Petersen altid skal være et aftryk fra en tommelfinger i murstene:
  
  